proxectonos/corpus_dominio_legal_administrativo_tmp huggingface dataset:
20/07/2012 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de citación de procedementos de xestión tributaria

EDITO DE CITACIÓN NOTIFICACIÓN POR COMPARECENCIA DE PROCEDEMENTOS DE XESTIÓN TRIBUTARIA ACTO ADMINISTRATIVO: NOTIFICACIÓNS E COMUNICACIÓNS En virtude do disposto no art.112 da Lei 58/2003, xeral tributaria, non sendo posible practicar a notificación do acto administrativo apuntado por causas non imputables á Administración e tendo realizado, polo menos, os intentos de notificación esixidos na citada norma, polo presente anuncio cítase aos obrigados tributarios que se relacionan no documento anexo para seren notificados por comparecencia nos procedementos de xestión tributaria que se indican. Prazo da comparecencia: Os interesados ou os seus representantes deberán comparecer no prazo máximo de quince días naturais, contados dende o día seguinte ao da publicación deste edito no Boletín Oficial da Provincia. Transcorrido o devandito prazo e de non comparecer, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Lugar da comparecencia: Edificio de Servizos Económicos Municipais, Departamento de Facenda e Xestión de Tributos, sito en Rúa da Franxa núm.20 primeiro andar, C. P. 15001 A Coruña. Horario: de 8 a 14 horas, de luns a venres. Horario de verán: de 8 a 13.30 horas, de luns a venres. A Coruña, 3 de xullo de 2012. O director de Área de Facenda e Administración Pública Asdo.: Martín González Rodríguez PROCEDEMENTO DE INICIO, INCLUSIÓN, EXCLUSIÓN DE CENSO DAS TAXAS MUNICIPAIS DE RECOLLIDA DE LIXO E TAXA POR ENTRADA DE VEHÍCULOS PROCEDEMENTO DE DEVOLUCIÓNS DE INGRESOS INDEBIDOS PROCEDEMENTO DE RECURSOS DE REPOSICIÓN PROCEDEMENTO DE LIQUIDACIÓN SEGUNDO TIPO DE NOTIFICACIÓN E TRIBUTO a) NOTIFICACIÓN COLECTIVA DE LIQUIDACIÓNS PROVISIONAIS TRIBUTO: TAXA RECOLLIDA E TRATAMENTO DE LIXO E RESIDUOS SÓLIDOS URBANOS TRIBUTO: TAXA POR ENTRADA DE VEHÍCULOS DENDE A VÍA PÚBLICA, RESERVA DE ESPAZO PARA APARCAMENTOS, ETC. TRIBUTO: TAXA POR PRESTACIÓN DE EXTINCIÓN DE INCENDIOS, SALVAMENTOS Y OTROS TRIBUTO: IMPOSTO VEHÍCULOS TRACCIÓN MECÁNICA TRIBUTO: IMPOSTO SOBRE CONSTRUCIÓNS, INSTALACIÓNS E OBRAS TRIBUTO: TAXA DE CEMITERIOS MUNICIPAIS (VIXILANCIA) TRIBUTO: TAXA POR OCUPACIÓN DE TERREOS DE USO PÚBLICO CON VALOS, ETC. TRIBUTO: IMPOSTO SOBRE BENS INMOBLES TRIBUTO: IMPOSTO SOBRE O INCREMENTO DE VALOR DOS TERREOS DE NATUREZA URBANA B) NOTIFICACIÓN COLECTIVA DE PROPOSTA DE LIQUIDACIÓNS PROVISIONAIS TRIBUTO: IMPOSTO SOBRE O INCREMENTO DE VALOR DOS TERREOS DE NATUREZA URBANA TRIBUTO: TAXA POR OCUPACIÓN DE TERREOS DE USO PÚBLICO CON VALOS, ETC. TRIBUTO: TAXA POR PRESTACIÓN DE EXTENCIÓN DE INCENDIOS, SALVAMENTOS E OUTROS
20/07/2012 | Administración LocalMunicipal
Miño
Citación para notificación por comparecencia (art.112 LXT)

ANUNCIO Citación para notificación por comparecencia (art.112 LXT) De conformidade co disposto no artigo 112 da Lei 58/2003, do 17 de decembro, da Lei xeral tributaria, e intentándose a notificación ao interesado ou ao seu representante por dúas veces, sen que fose posible practicala por causas non imputables ao Concello de Miño, ponse de manifesto, mediante o presente anuncio, que se atopan pendentes de notificar os actos ao interesado, núm. de expediente e procedemento que se especifican a continuación: En virtude do anterior, dispoño que os suxeitos pasivos, obrigados tributarios ou os seus representantes debidamente acreditados deberán comparecer no prazo de 15 días naturais, contados dende o día seguinte ao da publicación da presente resolución no Boletín Oficial da Provincia, en horario de 9 a 14 horas, nas oficinas da Policía Local de Miño (rúa Mercado, s/n, C. P. 15630, Miño, A Coruña). Así mesmo, advírteselles aos interesados que, de non compareceren no citado prazo, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Miño, 28 de xuño de 2012. P. D. Res.01/02/2010 O alcalde Asdo.: Eva Vilariño González
20/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30311. Canalización

CLAVE: DH W.15.30311 D. José Barreiro Añón con CIF 32377319J, e con enderezo en Lugar de Centulle, nº 35, Lestón.15145 A Laracha. Solicita AUTORIZACIÓN para canalización, na zona de Dominio Público Hidráulico e policía do río i/n, no lugar de Centulle, na parroquia de Lestón, no T. M. de A Laracha. As obras solicitadas consisten na canalización dun tramo de regato de 50,00 m. l. mediante tuberia de PVC de 0,80 m de diámetro. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 6 de xullo do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
20/07/2012 | Administración LocalMunicipal
Sada
Secretaría
Modificación do Regulamento da escola infantil Flora Ramos “Florita”

Aprobada inicialmente polo Pleno da Corporación en sesión do 28 de xuño de 2012 a modificación do Regulamento da Escola Infantil municipal Gines Manuel Navarlas Gordan”, ábrese un período de información pública e audiencia aos interesados coa finalidade de que poidan presentar as suxestións e reclamacións que xulguen oportunas no prazo de trinta días hábiles contados a partir do seguinte ao da inserción deste anuncio no Boletín Oficial da Provincia, sinalando que de non producirse reclamacións no prazo citado, entenderase aprobada definitivamente. O expediente está a disposición dos interesados nas oficinas da Secretaría municipal. Sada, 9 de xullo de 2012 O Alcalde Asdo.: Ernesto Anido Varela
20/07/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de trámite de audiencia en procedementos de declaración de responsabilidade subsidiaria por afección do ben

EDICTO EDICTO DE CITACIÓN PARA A NOTIFICACIÓN DE TRAMITE DE AUDIENCIA EN PROCEDEMENTOS DE DECLARACIÓN DE RESPONSABILIDADE SUBSIDIARIA POR AFECCIÓN DO BEN D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos térmos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, da apertura de trámite de audiencia nos respectivos expedientes de declaración de responsabilidade subsidiaria por afeccion do ben, durante o prazo de QUINCE DÍAS NATURAIS, que contarán a partir do seguinte ao da publicación deste anuncio, na Oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinto ao do vencemento do prazo. A Coruña, a 12 de julio de 2012. O xefe do Departamento de Recadación Asdo.–Emilio A. Álvarez Fachado
20/07/2012 | Administración LocalMunicipal
Cee
Aprobación definitiva orzamento 2012

Resoltas as reclamacións presentadas o Pleno da Corporación en data 12 de xullo do presente ano aproba definitivamente o Orzamento Xeral para o 2012 polo que procede a súa publicación por capítulos do mencionado Orzamento en virtude do artigo 169.3 do RDL 2/2004 de 5 de marzo, que é o seguinte: No referido acordo de aprobación do Orzamento Xeral do Concello de Cee para o exercicio 2012 se inclúen o cadro de persoal e plantilla de postos de traballo desta corporación que, segundo o que preceptúa o artigo 127 do RDL 781/86 de 18 de Abril, se reproduce no anexo. Contra a aprobación definitiva do Orzamento, é posible interpoñer directamente recurso Contencioso-Administrativo nos prazos e forma establecidos nas normas da citada xurisdicción. Todo iso, conforme ó establecido no artigo 171 do RDL 2/2004 e artigo 23 do R. Decreto 500/90 de 20 de Abril. A interposición de recursos non suspende, en principio, a executividade da Orzamento definitivamente aprobado (artigo 171.3 do RDL 2/2004). En Cee a 13 de xullo do 2012. A ALCALDESA. Asdo: Zaira Rodríguez Pérez. En Cee a 13 de xullo do 2012. A ALCALDESA Asdo.: Zaira Rodríguez Pérez
20/07/2012 | Administración LocalMunicipal
Negreira
Anuncio relativo a aprobación provisional da modificación da Ordenanza fiscal reguladora da taxa por prestación de servizos deportivos municipais no Concello de Negreira

O Pleno da Corporación, con data de 12 de xullo de 2012, acordou a aprobación provisional da modificación da Ordenanza fiscal reguladora da taxa por prestación de servizos deportivos municipais no Concello de Negreira, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 13 de xullo de 2012 José Blanco Pazos Alcalde-Presidente
20/07/2012 | Administración LocalMunicipal
Padrón
Expediente de baixa en contabilidade de obrigas recoñecidas pendentes de pagamento da agrupación de orzamentos pechados e de obrigas pendentes de recoñecemento

EDICTO ASUNTO: EXPEDIENTE DE BAIXA EN CONTABILIDADE DE OBRIGAS RECOÑECIDAS PENDENTES DE PAGO DA AGRUPACIÓN DE ORZAMENTOS PECHADOS E DE OBRIGAS PENDENTES DE RECOÑECEMENTO. O Pleno da Corporación Municipal de Padrón, en sesión ordinaria celebrada o vinte e oito de xuño de dous mil doce, adoptou o seguinte acordo que se estracta a continuación. O que se fai público con indicación de que dito acordo pon fin á vía administrativa e contra o cal poderase interpoñer, potestativamente, recurso de reposición ante o mesmo órgano que o ditou, no prazo dun mes, contado dende o día seguinte ao de publicación do presente anuncio no BOP, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados dende a mesma data, sen prexuízo de que se poida interpoñer calquera outro recurso que se estime pertinente. <<Primeiro. –Desestimar as alegacións presentadas polos representantes das empresas Viajes Rois, S. L, Productos Químicos Regent, S. A, e Roomel Service, S. L, ao expediente colectivo de baixa por prescrición de obrigas recoñecidas pendentes de pago de exercicios cerrados e de obrigas pendentes de pago e de recoñecemento por non ter sido aplicadas presupostariamente, en base a que non se acredita o exercicio dunha acción fehaciente dos interesados conducente ao recoñecemento das obrigas de referencia que interrompa o cómputo do prazo legal de prescrición, sobre a base dos argumentos recollidos no informe da interventora municipal de 12 de xuño de 2012. Segundo. –Aprobar a baixa por prescrición das obrigas recoñecidas pendentes de pago procedentes da agrupación de exercicios pechados (exercicios 1990 a 2007) por importe total de 81.455,46 euros, que se relacionan a continuación: Terceiro. –Aprobar a baixa por erros contables, duplicidades na contabilización, contabilización excesiva e outras causas, das obrigas recoñecidas pendentes de pago procedentes da agrupación de exercicios pechados (exercicios 2008 a 2010), por importe total de 5.994,99 euros, que se relacionan a continuación: Cuarto. –Aprobar a baixa por prescrición das obrigas non aplicadas presupostariamente aos seus correspondentes orzamentos e pendentes de recoñecemento (exercicios 2000 a 2008), por importe total de 265.676,08 euros, que se relacionan a continuación: Quinto. –Que polo Departamento de Intervención se proceda a dar de baixa nas respectivas contas as obrigas anuladas por prescrición e outras causas.>> Padrón, 10 de xullo de 2012. O alcalde Asdo.: Antonio Fernández Angueira
20/07/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de aviso de caducidade do procedemento en expediente de devolución de ingresos indebidos

EDICTO EDICTO DE CITACIÓN PARA A NOTIFICACIÓN DE AVISO DE CADUCIDADE DO PROCEDEMENTO EN EXPEDIENTE DE DEVOLUCIÓN DE INGRESOS INDEBIDOS D. Emilio Álvarez Fachado, xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlles a notificación persoal ao contribuinte que se indica, ou ao seu representante, nos termos do art.112 da Lei 58/03, do 17 de decembro, xeral tributaria, a través do presente escrito e de conformidade co que dispón a dita norma, cítaselle para ser notificado, mediante comparecencia, durante o prazo e no lugar que logo se dirá, de aviso de caducidade do procedemento en expediente de devolución de ingresos indebidos: Prazo de comparecencia: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcurre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Lugar da comparecencia: Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. A Coruña, 12 de xullo do 2012. O XEFE DO DEPARTAMENTO DE RECADACIÓN Asdo.: Emilio A. Álvarez Fachado
20/07/2012 | Administración LocalMunicipal
Ferrol
Tesourería
Notificación de expediendte de compensación de oficio

Edicto de notificación por comparecencia de expedientes de compensación Téndose intentado a notificación en dúas ocasións a través de carta certificada, con acuse de recibo ao obrigado tributario ou, no seu caso, ao seu representante da resolución do concelleiro delegado de Facenda ao expediente de compensación iniciado de oficio por este Concello, e sendo devolta por Correos tras dous intentos de notificación, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ao obrigado tributario ou ao seu representante, para que compareza no Excmo. Concello de Ferrol sito na praza de Armas, s/n, Ferrol (horario de atención ó público de 9.00 a 13.30 horas), no prazo de 15 días naturais, contados a partires do día seguinte ao da publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ao do vencemento do prazo sinalado. Ferrol, 28 de xuño 2012. O concelleiro delegado de Facenda Asdo.: Alejandro Langtry Caínzos
20/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 63/2012

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 – A Coruña. Denominación: L. M. T. S. a C. S. polígono empresarial das Somozas, parcela n° 2. Situación: Concello das Somozas. Características Técnicas: Liña eléctrica de media tensión subterránea, a 20 kV., cunha lonxitude de 0,004 Km., coa orixe en empalmes en L. M. T. S. Existente diante do C. S. proxectado, condutor tipo RHZ1-20L-12/20 kV (1x240 Al), en empalmes en L. M. T. S. existente diante do C. S. proxectado, tras realizar entrada e saída no C. S. proxectado. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 4 de xullo de 2012 Susana Vázquez Romero Xefa territorial da Coruña
20/07/2012 | Administración LocalMunicipal
Sada
Servizos Económicos
Notificación por comparecencia

De conformidade co que establece o artigo 112 da Lei 58/2003, do 17 de decembro, xeral tributaria, non sendo posible notificarlles os procedementos que se relaciona, a pesar dos intentos realizados, cítase aos obrigados tributarios que figuran neste anuncio para que, no prazo de 15 días naturais, contados dende o seguinte ao desta publicación, comparezan persoalmente ou mediante representante debidamente acreditado nas oficinas de tesourería do concello de Sada (Avda. Da Mariña, núm 25, Sada), de luns a venres, en horario de 9 a 14 horas, para o efecto de practicar as notificacións que se indican. Transcorrido o citado prazo sen comparecer, a notificación entenderase producida para todos os efectos legais o día seguinte ao do vencemento do prazo antes sinalado. Sada, 27 de xuño de 2012 O Alcalde, Asdo.: Ernesto Anido Varela
20/07/2012 | Administración LocalMunicipal
Santiago de Compostela
Sección Municipal de Contratación
Licitación do servizo de catering e de persoal monitor/coidador de comedor escolar para os centros de educación infantil e primaria dependentes do Concello de Santiago de Compostela durante o curso escolar 2012-2013

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de catering e de persoal monitor/coidador de comedor escolar para os centros de educación infantil e primaria dependentes do Concello de Santiago de Compostela durante o curso escolar 2012-2013. REFERENCIA DO EXPEDIENTE: CON/38/2012. TIPO DE LICITACIÓN: O importe máximo do contrato, sen incluír o IVE, fíxase en 571.271,42 euros. Os custe dos menús por persoa e día son os seguintes: A) XANTARES – Importe sen IVE: 5,19 euros/comensal/día. B) ALMORZOS – Importe sen IVE: 1,85 euros/comensal/día. Os licitadores ofertarán baixa a estes prezos unitarios máximos de xantar e almorzo por comensal e día. PRAZO DE EXECUCIÓN: O contrato executarase os días lectivos do curso escolar 2012-2013, desde o 10.09.2012 ata o 21.06.2013. ADXUDICACIÓN: procedemento aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da Provincia da Coruña. DOCUMENTACIÓN E INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 18 de xullo de 2012. O ALCALDE Asdo.: Ángel Currás Fernández
20/07/2012 | Administración LocalMunicipal
Laxe
Anuncio sobre a modificación da licenza de café-bar para restaurante e café-bar concerto do local “O Gaiteiro”

Julio Fernando Victor Emanuel Benedek Pomposo solicitou neste concello a modificación da licenza de café-bar para restaurante e café-concerto do local denominado “O Gaiteiro”, na r/ Rosalía de Castro, núm.44, baixo, Laxe. Consonte co disposto no Decreto 133/2008, de 12 de xuño, polo que se regula a avaliación da incidencia ambiental, sométese a información pública polo prazo de 20 días hábiles, para que durante o dito prazo, que comenzará a contar dende o día seguinte ó da última publicación deste anuncio no BOP e no DOG, poidan examinar o expediente, nas oficinas municipais deste concello, as persoas que dalgún xeito se consideran afectadas pola actividade que se presente instalar e formular por escrito as reclamacións ou observacións que se estimen oportunas. Laxe, 9 de xullo de 2012 O alcalde Antonio Carracedo Sacedón
20/07/2012 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga e conservación de contadores e acometidas, saneamento, depuración de augas residuais e canon de saneamento

Configurado pola empresa concesionaria do/s servizo/s o Padrón das taxas polos servizos de subministración de auga e conservación de contadores e acometidas, saneamento, depuración de augas residuais e canon de saneamento correspondente ao 2º trimestre de 2012, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, luns, martes, mércores e venres e de 9:00 a 10:30 horas xoves, para que os interesados poidan examinalo, e, no séu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, luns, martes, mércores e venres e de 9:00 a 10:30 horas xoves, en período voluntario ate ó vindeiro 30 de SETEMBRO 2012. Transcurrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. NEGREIRA,11 de Xullo 2012. O SR. ALCALDE Asdo./ José Blanco Pazos
20/07/2012 | Administración LocalMunicipal
Santiago de Compostela
Urbanismo. Sección de Planeamento e Xestión
Publicación do acordo de Cambio de uso da reserva de equipamento sociocultural SC-13 do Plan especial de protección e rehabilitación da Cidade Histórica (PE-1). Casa da Mocidade - Praza do Matadoiro

O Pleno do Concello de Santiago de Compostela, na sesión ordinaria que tivo lugar o día 28 de xuño de 2012, adoptou entre outros, o seguinte acordo: “Ampliar os usos da parcela cualificada polo Plan especial de protección e rehabilitación da cidade histórica como equipamento sociocultural (SC-13), sita na praza do Matadoiro, asignándolle os seguintes: – Espazo libre público, destinado á ampliación do parque de Belvís, compatible co de equipamento múltiple de titularidade pública. A parcela quedará suxeita á aplicación das ordenanzas de equipamentos e de espazos libres do Plan especial de protección e rehabilitación da cidade histórica (artigos 172 e 173).” Contra este acordo poderase interpoñer directamente recurso contencioso-administrativo ante o Xulgado do Contencioso Administrativo de Santiago no prazo de dous meses, contado a partir do día seguinte ao da publicación deste anuncio. Alternativamente, poderá interpoñerse recurso potestativo de reposición ante o Pleno do Concello no prazo dun mes, contando desde a mesma data. Santiago de Compostela, 6 de xullo de 2012. O alcalde Asdo.: Angel Currás Fernández
20/07/2012 | Administración LocalMunicipal
Sada
Secretaría
Revisión de oficio de acordo plenario

O Pleno do Concello, en sesión celebrada o día 28-6-2012, resolveu o expediente de revisión de oficio do acordo plenario de 29-12-2011 polo que se aprobou definitivamente a modificación da ordenanza fiscal do IBI, de conformidade co ditame emitido polo Consello Consultivo de Galicia con referencia CCG 115/12, adoptando o acordo que a continuación se transcribe: “1º.- Declarar nulo de pleno dereito, por infracción das normas reguladoras do trámite de exposición pública, o acordo plenario de 29-12-2011 polo que se aprobou definitivamente a modificación da Ordenanza Fiscal nº 1, reguladora do Imposto sobre Bens Inmobles, deixando sen efecto dita modificación e declarando expresamente a vixencia para o exercicio 2012 da Ordenanza Fiscal nº 1 na súa redacción anterior, aprobada por acordo plenario de 14-11-2008.- 2º.- Notificar este acordo aos interesados e publicalo no Boletín Oficial da Provincia”.- O que se fai público para xeral coñecemento, en cumprimento do establecido nos artigos 59.6. a) da Lei 30/1992 e 17 do Texto Refundido da Lei Reguladora das Facendas Locais. Sada, 6 de xullo de 2012. O ALCALDE, Asdo.: Ernesto Anido Varela
11/07/2012 | Administración LocalMunicipal
Ames
Notificación a interesados recurso contencioso-administrativo

Unha vez intentada infrutuosamente, por parte desta Administración, a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, á persoa que a continuación se indica, sen que se puidera realizar, de conformidade co establecido no artigo 59 da Lei 30/1992, e ante o descoñecemento do seu domicilio actual, practícase dita notificación por editos no Boletín Oficial da Provincia e no taboleiro de anuncios do Concello de Madrid. Os/as interesados/as aos que se intentou facer a notificación foron os seguintes: - Marius Ion Zouhir Lopez de Arenosa e Florina Georgiana Llobat Basabe A notificación que se lles notifica ten o seguinte contido: “Poño no seu coñecemento, como interesados no expediente e aos efectos de dar cumprimento ao artigo 49.1 da Lei Reguladora da Xurisdicción Contenciosa Administrativa (LRXCA), que polo señor alcalde con data 6 de xuño de 2012, ditouse o Decreto que copiado é do tenor literal seguinte: Santiago Vicente Amor Barreiro, alcalde presidente do Concello de Ames (A Coruña). Recibido neste concello, escrito do Tribunal Superior de Xustiza de Galicia, sala do Contencioso Administrativo, polo que solicita a este concello a remisión do expediente administrativo correspondente ao recurso contencioso administrativo 4565/2011, sendo recorrente dona Pilar e dona Ouardia Aminetou Raceala Morali. Esta Alcaldía en uso das atribucións que lle confire o artigo 21.1. k da Lei 7/1985 de 2 de abril reguladora das bases do réxime local resolve: Primeiro.- Remitir copia compulsada do correspondente expediente administrativo ao Tribunal Superior de Xustiza de Galicia. Segundo.- Manifestar que existen máis interesados no expediente que o propio demandante. Terceiro.- Comunicar ao Tribunal Superior de Xustiza de Galicia, que non se ten coñecemento da existencia doutros recursos, nos que pode concorrer o suposto de acumulación que se prevé no título III do capítulo III da Lei 29/1998 de 13 de xullo Reguladora da Xurisdición Contencioso Administrativa, en relación co presente recurso contencioso administrativo 4565/2011.” O que se lle notifica aos efectos oportunos. O artigo 49.1 da Lei 29/1988, Reguladora da Xurisdicción Contenciosa Administrativa (LRXCA) di que a resolución pola que se acorda remitir o expediente notificarase nos cinco días seguintes á súa adopción, a cantos aparezan como interesados nel, emprazándolles para que podan personarse como demandados no prazo de nove días. A notificación practicarase con arranxo ao disposto na lei que regule o procedemento administrativo común.” Ames, 28 de xuño de 2012 O alcalde Santiago V. Amor Barreiro
11/07/2012 | Administración LocalMunicipal
Melide
Aprobación definitiva expedientes modificación de créditos 4 e 5

Aprobadas na sesión plenaria do 6/06/2012 as modificacións de crédito números 4 e 5, e unha vez exposto ao público sen terse presentado reclamación ningunha (BOP número 112 do 14/06/2012), quedan definitivamente aprobadas en aplicación dos artigos 177.2, 179.4 e 169.3 do texto refundido da Lei reguladora das facendas locais; Logo destes expedientes o resumo por capítulos do orzamento 2012 queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación, tal como dispón o artigo 46.1 da Lei 29/1998 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. Melide, 4 de xullo de 2012 A alcaldesa Mª Ángeles Vázquez Mejuto
11/07/2012 | Administración LocalMunicipal
Betanzos
Licitación obra “acondicionamento e pavimentación acceso a Santiago de Requian e outros”

a) Organismo: Concello de Betanzos b) Dependencia que tramita o expediente: Negociado de Contratación a) Descripción do obxecto: Acond e pavimentación accesos a Santiago de Requián e outros a) Tramitación: ordinaria b) Forma: Procedemento negociado con publicidade 4.-Presuposto base de licitación (IVE incluído): 57.627,96 € Provisional: non se esixe Definitiva: 5% do prezo de adxudicación sen IVE a) Entidade: Concello de Betanzos b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: Dende a publicación deste anuncio no PERFIL DO CONTRATANTE hasta as 12:00 do último día de presentación de proposicións a) Data límite de presentación: 10 días naturais contados a partir do día seguinte da publicación deste anuncio no BOLETIN OFICIAL DA PROVINCIA, finalizando o prazo ás 14:00 b) Documentación a presentar: A que consta no prego de condicións administrativas c) Lugar de presentación: Praza de Galicia nº 1 (Edificio Liceo), Betanzos, 15300 d) Prazo durante o que o licitador estará obrigado a mantener a súa oferta: 3 meses a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: terceiro día hábil seguinte ao do prazo de licitación, pasando a luns de coincidir en sábado E) Hora: 12 horas Por conta do adxudicatario Betanzos, 3 de xullo de 2012 O ALCALDE - PRESIDENTE, Asdo: José Ramón García Vázquez
11/07/2012 | Administración LocalMunicipal
A Coruña
Área de Facenda e Administración Pública
Contratación
Anuncio licitación L 4/2012

1. Entidade adxudicadora: Excmo. Concello de A Coruña. a) Dependencia que tramita o expediente: Departamento de Contratación b) Número de Expediente: L-4/2012 2. Obxecto do contrato: Limpeza do Fórum Metropolitano.3. Tramitación: ordinaria. Procedemento: aberto con diversos criterios de adxudicación.4. Orzamento base de licitación: 83.000 € anuais, IVE incluido.5. Garantía provisional: non se exise.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219 b) Fax: 981184271. c) Correo electrónico: suministros@coruna. es. d) Enderezo: Praza de María Pita, 1-2º. 7. Clasificación: Grupo U, Subgrupo 1, Categoría A 8. Presentación de proposicións: a) Prazo: ata o día 6 de agosto de 2012, rematando ás 13:00 horas. No caso de resultar sábado o día de finalización do prazo, quedará este automáticamente prorrogado ao día hábil seguinte. b) Documentación a presentar: Véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións técnicas e económicas: a) Lugar: vexase punto 6. b) Data e hora: publicarase no taboeiro de anuncios de contratación e/o Perfil do Contratante 10. Outras informacións: Véxase prego de cláusulas administrativas.11. Gastos de anuncios: a cargo do adxudicatario. A Coruña, a 27 de xuño de 2012 A Tte. Alcalde de Contratación Gladys Patricia Southgate Horak
11/07/2012 | Administración LocalMunicipal
Culleredo
Economía, Facenda, Réxime Interior
Aprobación definitiva de expediente de suplemento de crédito

O Pleno da Corporación en sesión celebrada o trinta e un de maio de dous mil doce aprobou inicialmente un expediente de suplemento de crédito. Rematado o prazo de exposición pública sen que se presentase reclamación algunha contra o mesmo, de conformidade co disposto polo artigo 177 apartado segundo en relación co 169 do real decreto lexislativo 2/2004, enténdese elevado a definitivo o acordo, procedendo á publicación do resumo do Orzamento por capítulos, incorporando a modificación aprobada: Culleredo, 04 de xullo de 2012 O alcalde Julio Sacristán de Diego
11/07/2012 | Administración LocalMunicipal
Ferrol
Tesourería
Notificación de execución de embargo

O concelleiro delegado da área de Economía, Facenda, Emprego e Recursos Humanos por delegación do 13/06/2011 (B. O. P 29/06/2011), aprobou con data de hoxe unha resolución, que transcrita literalmente di como segue: “Á vista do acordado pola AXENCIA TRIBUTARIA DA CORUÑA, en relación coa dilixencia de embargo núm.151123319065H, rexistro de entrada neste Concello núm.2011043750 do día 11 de outubro de 2011, no que se declaran embargados os créditos pendentes a favor da empresa MONTOPALCO. COM. Visto que neste Concello existe unha débeda pendente de pagamento a favor da empresa MONTOPALCO. COM con CIF: J15932726, correspondente á factura núm.8 do 23/02/2012 por importe de 1.345,20 € operación núm.: 212101763. Á vista de todo o anteriormente exposto, a funcionaria que subscribe proponlle a ESTEBAN ROBERTO GARCIA DEL PRADO FERNANDEZ SIMAL. a adopción da seguinte resolución: Primeiro: Proceder á execución do embargo acordado pola AXENCIA TRIBUTARIA DA CORUÑA, para o que deberá ser aboada a cantidade de corenta e dous euros con sesenta e dous céntimos (42,62 €) á referida AEAT, mediante cargo na conta que este Concello ten aberta na entidade Novagalicia Banco co núm.2080-0200-41-3110000327 (SICAL-200), quedando sobrante un importe de mil trescentos dous euros con cincuenta e oito céntimos (1.302,58 €), que se lle ingresarán á empresa MONTOPALCO. COM, mediante transferencia bancaria á conta núm.2091-0208-78-*******681. Segundo: Que se realicen as anotacións contables oportunas. “ O que se comunica para o seu coñecemento e efectos procedentes. Ferrol, 30 de maio de 2012 O secretario xeral Asdo.: Leopoldo Moure García
11/07/2012 | Administración LocalMunicipal
Ames
Corrección de erros das bases reguladoras da prestación económica de pagamento único de familia numerosa 2011

En Xunta de Goberno Local de 22 de maio de 2012, prestouse aprobación ás bases reguladoras da prestación económica de pagamento único de familia numerosa 2011, que foron publicadas no Boletín Oficial da Provincia núm.108, de data 8 de xuño de 2012. En Xunta de Goberno Local de 21 de xuño de 2011 apróbase unha corrección de erros das ditas bases, que resultan modificadas de tal maneira que: a) Naqueles artigos nos que se faga referencia aos menores, enténdense que son aqueles fillos/as que dan lugar á expedición do título de familia numerosa. b) Redactar o artigo 9.2 nos seguintes termos: “Para determinar a cantidade resultante da axuda teranse en conta o número de menores que dean dereito ao título de familia numerosa e a existencia dunha discapacidade igual ou superior ao 33% en, a lo menos, nalgún dos menores relacionados no título de familia numerosa. Ames, 27 de xuño de 2012 O alcalde Santiago V. Amor Barreiro
11/07/2012 | Administración LocalMunicipal
Ferrol
Ordes de execución de limpeza de parcelas

EDICTO ORDES DE EXECUCIÓN DE LIMPEZA DE PARCELAS Ao non ser posible notificar aos interesados que se relacionan na táboa adxunta a orde de execución que segue no Departamento de Medio Ambiente para o cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, e segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados aos que debe servir de notificación informándoos de que: No prazo de quince días hábiles, contados desde o día seguinte á publicación no BOP deste anuncio, deberán proceder á realización dos traballos de limpeza necesarios para manter estas parcelas nas condicións establecidas nos artigos 9 e 199 da Lei 9/2002. No caso de incumprimento, habilitaranse as potestades administrativas para a corrección deste feito, cos medios de execución forzosa previstos na lei. Esta Resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes contado dende o día seguinte a súa publicación no BOP, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 27 de xuño de 2012. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
11/07/2012 | Administración LocalMunicipal
Malpica de Bergantiños
Secretaría
Resolución da Alcaldía de delegación para celebración de casamentos no conelleiro don Alfredo Cañizo Garrido

O Alcalde do Concello de Malpica de Bergantiños, con data de 3 de xullo do ano actual, ditou a resolución que a continuación se transcribe: 1 Recibido auto do xulgado de paz de Carral para a celebración do matrimonio Civil de Don Ilies Bolao Grishina e dona Mercedes Julia El Mkaddem Cirbian autorizando ao Sr. Alcalde Don Eduardo J. Parga Veiga, para a realización do mesmo o vindeiro día 7 de xullo do ano actual.- 1 Don Eduardo J. Parga Veiga, Alcalde - Presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 de 22 de xullo de Administración Local de Galicia e demais lexislación concordante En base ao anteriormente exposto, esta Alcaldía 1º Delegar a favor do Concelleiro, Don Alfredo Cañizo Garrido a celebración do matrimonio arriba referenciado o día 7 de xullo do ano actual, delegación que inclurá a sinatura de documentos.2º Notificar a presente resolución ao interesado.3º Mandar publicar esta resolución do BOP 4º Dar conta ao Pleno na seguinte sesión que se celebre.“ Malpica de Bergantiños, 3 de xullo de 2012 O alcalde Eduardo Parga Veiga
11/07/2012 | Administración LocalMunicipal
Ferrol
Exposición 3.ª multa coercitiva

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das Administracións públicas e do procedemento administrativo común (LRXPAC), faise pública no Boletín Oficial da Provincia a parte dispositiva da Resolución de data 30/05/2012, do concelleiro delegado da Área de Medio Ambiente, Urbanismo, Servicios e Seguridade, adoptada no expediente de orde de execución de referencia OE 1/2011, xa que téndose intentado a notificación a EPAAT, S. L. no seu último domicilio coñecido, ésta non se puido practicar: PRIMEIRO: Impoñer a EPAAT, S. L. unha 3ª multa coercitiva de 300,00 euros, que será reiterada mensualmente ata cumprir o ordenado na resolución de data 1/03/2011. Prazos de pagamento: a) Se a publicación de este edicto se realiza entre os días 1 e 15 de cada mes, dende a data de publicación ata o día 20 do mes posterior, ou se éste non fora hábil, ata o inmediato seguinte. b) Se a publicación se realiza entre os días 16 e último de cada mes, dende a data da publicación ata o día cinco do segundo mes posterior, ou -se éste non fora hábil- ata o inmediato hábil seguinte. SEGUNDO: Requirir novamente a EPAAT, S. L. para que proceda á realización dos traballos de limpeza precisos na parcela de referencia catastral 3163004NJ6136S0001JF (preceptos infrinxidos: Artigos 9 e 199.1 da Lei 9/2002 de 30 de novembro, de Ordenación urbanística e protección do medio rural de Galicia), para o cal se Ile outorga un novo prazo de quince días naturais dende a publicación do presente edicto. TERCEIRO: Advertirlle ao interesado expresamente que a multa coercitiva non desvirtúa o uso do resto dos medios de execución forzosa dos actos administrativos. Tendo en conta que, en atención ao previsto no artigo 61 da LRXPAC, o acto non se publica na súa integridade, faiselle saber ao interesado que o texto íntegro da resolución que se Ile notifica atópase a súa disposición no departamento de Medio Ambiente do Concello de Ferrol (Praza de Armas, s/n, 2° piso), para a súa consulta. Esta Resolución esgota a vía administrativa e contra ela poderá interpoñer recurso potestativo de reposición perante o mesmo órgano que a dictou no prazo dun mes contado dende o día seguinte ao da súa publicación, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 26 xun.2012 O concelleiro delegado da Área de Medio Ambiente, Urbanismo, Servizos e Seguridade Asdo: Guillermo Evia Pérez
11/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29391.-Ramón del Carmen Fandiño Sinisidro - A Pobra do Caramiñal

CLAVE: DH. W15.29391 Ramona del Carmen Fandiño Sanisidro con DNI: XXXXXXXXX e con enderezo no lugar do Rego 16 A - Lestón, 15940 A Pobra do Caramiñal (A Coruña). Solicita AUTORIZACIÓN para realizar varias obras na parcela coa referencia catastral 15068A013006030001UK, que linda polo oeste co río Rego, ao seu paso polo lugar do Rego, na parroquia de Lesón (Santa Cruz), no concello da Pobra do Caramiñal. As ditas obras son as seguintes: -A canalización a ceo aberto dunha canle de regadío existente de 42 m de lonxitude, que atravesa a parcela paralela ao río e a unha distancia duns 8 m deste, mediante a colocación dunha tubaxe corrugada a media caña de polietileno. -O peche da parcela feito con malla metálica de 1.5 m de altura e de 38 m de lonxitude sobre o muro de contención do terreo pola beira do río. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 21 de xuño de 2012 O xefe do servizo territorial Ángel Gómez Rey
11/07/2012 | Administración LocalMunicipal
Boimorto
Aprobación padrón fiscal da taxa polo subministro de auga, recollida de lixo e rede de sumidoiros segundo trimestre 2012

Por Decreto da Alcaldía número 188/2012 de data 29 de xuño de 2012 acordouse o seguinte: Primeiro.- Aproba-lo padrón das taxas de subministro de auga potable, recollida de lixo e rede de sumidoiros correspondente ao segundo trimestre do 2012 e as liquidacións resultantes deste, cos seguintes datos: 1303 DEBEDORES ABASTECEMENTO DE AUGA. Padrón: 15.953,50 €, IVE excluído (ive de 8% = 1.276,28 €) RECOLLIDA DE LIXO: Padrón: 17.752,50 € REDE DE SUMIDOIROS Padrón: 894,00 € Segundo.- Expoñer ó público tódolos datos incorporados ó padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, Xeral Tributaria. Terceiro.- Contra as liquidacións incorporadas ó padrón tódolos interesados poderán interpor recurso de reposición ante esta alcaldía, segundo o disposto no artigo 14.2 do Texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cuarto.- O prazo de cobramento en período voluntario abranguerá dende o día 26 de xullo ao 26 de setembro de 2012. O pagamento farase efectivo nas oficinas do Concello se ben existe a posibilidade de domicilia-lo pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do 20% e os xuros de mora que se xeren dende o inicio do devandito período. Non obstante, o recargo será do 10% e non se esixirán xuros de mora se a débeda se paga antes de recibi-la notificación da providencia de apremio. Boimorto, 29 de xuño de 2012 O alcalde Asdo.- José Ignacio Portos Vázquez
11/07/2012 | Administración LocalMunicipal
Boimorto
Licenza de actividade

Solicitando desta Alcaldía D. Kilian Jesus Johson Bacher, en representación da sociedade Avícola Arceo, S. C., licenza municipal para construción dunha nave para explotación de galiñas poñedoras campeiras a situar en Vilaverde - Arceo, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse desde o día seguinte ó da última inserción do presente edicto no Boletín Oficial da Provincia ou no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Boimorto, 4 de xullo de 2012 O alcalde Asdo.- José Ignacio Portos Vázquez